20. ΑΠΟΦΑΣΙΣ ΥΠΟΥΡΓΩΝ ΔΗΜΟΣΙΩΝ ΕΡΓΩΝ ΚΑΙ ΟΙΚΟΝΟΜΙΚΩΝ Αριθ. 19768 της 12/23 Ιουν. 1951 Περί καθορισμού των κρατήσεων επί των αποδοχών του τακτικού προσωπικού του Ταμείου Συντάξεων Μηχανικών και Εργοληπτών Δημοσίων Έργων. Έχοντες υπ’ όψιν τας διατάξεις του άρθρ. 13 του Α.Ν.1538/1950 «περί ρυθμίσεως των αποδοχών των υπαλλήλων Ν.Π.Δ.Δ.» μετά πρότασιν του Δ.Σ. του Ταμείου Συντάξεων Μηχανικών και Εργοληπτών Δημοσίων Έργων, αποφασίζομεν: Όπως οι τακτικοί υπάλληλοι του ως άνω Ταμείου καταβάλωσιν από 1ης Μαρτίου ε.ε. και εφεξής τας και δια τους λοιπούς μισθωτούς μετόχους του Ταμείου ισχυούσας εκάστοτε εισφοράς ήτοι την μηνιαίαν παγίαν εισφοράν και το ποσοστόν 1% επί των μηνιαίων αποδοχών αυτών. 